
На основу члана 57. Правилника о ближем уређивању поступка набавки у Агенцији за осигурање депозита, дана 16.10.2026. године
АГЕНЦИЈА ЗА ОСИГУРАЊЕ ДЕПОЗИТА

Објављује
ПОЗИВ ЗА ДОСТАВЉАЊЕ ПОНУДА
у поступку набавке услуга колективног осигурања запослених
Агенција за осигурање депозита, Београд, ул. Масарикова бр. 5 (у даљем тексту: Агенција), спроводи поступак прикупљања понуда за пружање услуга колективног осигурања запослених.
Предмет и опис услуге

Чланом 43. Правилника о раду Агенције за осигурање депозита (О.бр.ПС-60/25 и О.бр.ПС-131/26), прописано је да се, по одобрењу директора, запосленима може уплаћивати, између осталог, колективно осигурање од последица незгода и колективно осигурање за случај тежих болести и хируршких интервенција, а у циљу спровођења квалитетне додатне социјалне заштите. Такође је прописано да је Агенција дужна да запослене осигура за случај повреде на раду и професионалне болести.
С тим у вези, Агенција за осигурање депозита као послодавац спроводи поступак прикупљања понуда за пружање услуга колективног осигурања свих запослених (на неодређено и одређено време, према службеној евиденцији Агенције), као и ангажованих ван радног односа, у наведеним категоријама осигурања са дефинисаним осигураним сумама:
· смрт услед несрећног случаја: 400.000 динара

· инвалидитет: 800.000 динара
· повреда на раду: 20.000 динара

· професионално обољење: 
· постављање дијагнозе професионалне болести: 10.000 динара

· органско и/или телесно оштећење као последица професионалне болести: 10.000 динара
· теже болести: 200.000 динара

· хируршке интервенције: 200.000 динара
Напомена: Агенција у моменту објављивања овог позива има укупно 32 запослена и 2 радно ангажована лица.
Услов за понуђаче
Понуду може да достави правно лице са седиштем у Републици Србији које поседује дозволу Народне банке Србије за обављање послова осигурања. 

Критеријум за доношење одлуке

Критеријум за доношење одлуке о избору понуђача је најнижа понуђена укупна цена колективног осигурања запослених. 
Уколико две или више понуда имају исту најнижу понуђену цену, као најповољнија понуда биће изабрана понуда оног понуђача са нижом ценом осигурања за случај хирушке интервенције.
Период трајања осигурања и начин плаћања

Период трајања осигурања је једна година. 

Плаћање се врши квартално.  

Начин и рок подношења понуда

Понуђачи су дужни да доставе:

1. Понуду за осигурање по горе наведеним основима, узимајући у обзир утврђене осигуране суме, као и 

2. Опште и Додатне услове осигурања за захтеване врсте осигурања.

Понуде се достављају путем електронске поште на адресе: 
vesna.petrovic@aod.rs
ivana.ivanovic@aod.rs
Крајњи рок за достављање понуда је среда, 21. октобар 2026. године до 12:00 часова.
